Ντανιέλα Σταματιάδη

Η Ντανιέλα Σταματιάδη είναι Ελληνίδα ζωγράφος και εικονογράφος. Έχει πλούσιο έργο στην εικονογράφηση και έχει τιμηθεί με σχετικά βραβεία.

 Βιογραφικά στοιχεία 
Γεννήθηκε στην Αθήνα το 1972. Είναι απόφοιτος της Ανώτατης Σχολής Καλών Τεχνών της Αθήνας  με ειδίκευση στη ζωγραφική και στην χαρακτική . Έχει συμμετάσχει σε πολλές εκθέσεις ζωγραφικής και εικονογράφησης στην Ελλάδα και στο εξωτερικό.  Ασχολείται με την εικονογράφηση παιδικών βιβλίων από το 2000.   Έχει επιμεληθεί περισσότερα από 100 βιβλία.  Επίσης ασχολείται με τη ζωγραφική και διδάσκει σε ιδιωτικά ΙΕΚ. 

Από το 2010 διατηρεί επαγγελματικές σχέσεις με την γκαλερί και το μουσείο Φρυσίρα.  Το 2021 εξέδωσε δύο βιβλία με δικό της κείμενο και εικονογράφηση  με τίτλους «θέλω!» (Εκδόσεις Ίκαρος) και «Μία αρχή, ένα τέλος, μία αρχή ξανά» (Εκδόσεις Πατάκη).  Το δεύτερο βιβλίο έβαλε μέρος στο BRAW Amazing Bookshelf στην διεθνή έκθεση παιδικού βιβλίου της Μπολόνια το 2023. 

 Τεχνοτροπία 
Η τεχνοτροπία της εικονογράφησης της Ντανιέλα Σταματιάδη περιλαμβάνει την αντίθεση των χρωμάτων, την κίνηση των μορφών, τα υπερρεαλιστικά στοιχεία και την αλληλεπίδραση της εικόνας με το κείμενο.  Τα τελευταία χρόνια χρησιμοποιεί αποκλειστικά ψηφιακή τεχνολογία. Ευλαλία Πάνου (13 Ιουλίου 2023) Ντανιέλα Σταματιάδη: «Ο εικονογράφος είναι ερμηνευτής και όχι απλός εκτελεστής», 018.bookpress.gr Έχει επίσης εργαστεί για την εικονογράφηση αυτού που αποκαλείται silent book (βουβό βιβλίο), δηλαδή εικονογραφία χωρίς λόγια. Ζωή Κοσκινίδου (29 Αυγούστου 2022) «Συνέντευξη: Ντανιέλα Σταματιάδη», Κόκκινη Αλεπού

Οι εικονογραφήσεις της Ντανιέλα Σταματιάδη καλύπτουν ένα μεγάλο εύρος θεμάτων. Αυτό σημαίνει ότι το θέμα εικονογράφησης μπορεί να είναι παιδιά που δεν τους αρέσει το δείπνο τους μέχρι ένα ποίημα για την φύση.  Επιπλέον, οι τεχνικές εικονογράφησης που εφαρμόζει ποικίλλουν. Για παράδειγμα, μπορεί η τεχνική της να είναι φωτογραφική σε κάποια βιβλία, ενώ σε άλλα να είναι ακριβώς το αντίθετο. Τα πορτρέτα της συχνά χαρακτηρίζονται από μινιμαλισμό. 

 Διακρίσεις 
Το 2010 έλαβε το βραβείο εικονογράφησης από τον Κύκλο του Παιδικού Βιβλίου.    To 2010 έλαβε επίσης το βραβείο εικονογράφησης από τον Ελληνικό παράρτημα του μη κερδοσκοπικού οργανισμού IBBY (International Board on Books for Young People) για το βιβλίο της «Φον Κουραμπιές εναντίον Κόμη Μελομακαρόνη».   Το 2012 τιμήθηκε με τον έπαινο ΕΒΓΕ (Ελληνικά Βραβεία Σχεδιασμού Οπτικής Επικοινωνίας) και προσκλήθηκε ως εκπρόσωπος της Ελλάδας στο Salon du Livre στο Παρίσι.     Το 2013 τιμήθηκε με δύο επαίνους ΕΒΓΕ και ήταν υποψήφια για το διεθνές βραβείο εικονογράφησης παιδικού βιβλίου Andersen.    Το 2016 έλαβε ακόμα ένα βραβείο, το βραβείο Peter Pan από τoν IBBY, το οποίο αφορούσε στο καλύτερο μεταφρασμένο εικονογραφημένο βιβλίο.    Την ίδια χρονιά παρουσίασε ατομική έκθεση εικονογράφησης στο Gotlands Art Museum της Σουηδίας και προσκλήθηκε ως μέλος της επιτροπής διεθνούς έκθεσης εικονογράφησης στην Μπολόνια της Ιταλίας  , η οποία πραγματοποιήθηκε το 2017. 

Άλλες διακρίσεις που έχει λάβει η Ντανιέλα Σταματιάδη είναι το White Ravens (2014), ο έπαινος ΕΒΓΕ (2018), το ελληνικό Κρατικό Βραβείο εικονογράφησης (2019), βραβεία από το περιοδικό «Αναγνώστης» (2020, 2021), το ειδικό βραβείο Public (2021), το Greek IΒΒΥ βραβείο εικονογράφησης (2022) και το iJungle illustration Merit award (2024).  Το 2024 βραβεύτηκε ως εικονογράφος για το εικονοβιβλίο «ΚΑΝΟΝΙΚΑ» από το ελληνικό παράρτημα του ΙΒΒΥ. 

 Παραπομπές 

Κατηγορία:Ελληνίδες ζωγράφοι